# Puštanje u rad

- Obratite pažnju na napon mreže! Napon strujnog izvora mora biti usaglašen sa podacima na tipskoj tablici električnog alata.

U radu električnog alata sa mobilnim proizvođačima struje (generatorima), koji ne raspolažu dovoljnim rezervama snage, odnosno odgovarajućom regulacijom napona sa jačanjem struje pokretanja, može doći do gubitka snage ili netipičnog ponašanja pri uključivanju.

Molimo obratite pažnju na podesnost proizvođača struje kojeg ste upotrebili, posebno u pogledu na mrežni napon i mrežnu frekvenciju.

- Držite uređaj samo za izolovane površine za držanje i za dodatnu dršku. Umetnuti alat može da naiđe na skrivene vodove električne struje ili sopstveni mrežni kabl. Kontakt sa vodom koji provodi napon može staviti pod napon i metalne delove uređaja i prouzrokovati električni udar.

## Uključivanje/isključivanje

Model prekidača sa blokiranjem

Za puštanje u rad električnog alata prvo pritisnite prekidač za uključivanje/isključivanje (2) ➊, potom ga pomerite ka napred ➋. Zatim ga pritisnite i držite ga pritisnutim ➌.

Za blokiranje pritsnutog prekidača za isključivanje/uključivanje (2) pomerite prekidač za isključivanje/uključivanje (2) dalje ka napred ➍.

Da biste električni alat isključili, pustite prekidač za uključivanje/isključivanje (2) odnosno, kada je blokiran, kratko pritisnite prekidač uključivanje/isključivanje (2) i onda ga otpustite.

Model prekidača bez blokiranja

Za puštanje u rad električnog alata prvo pritisnite prekidač za uključivanje/isključivanje (2) ➊, potom ga pomerite ka napred ➋. Zatim ga pritisnite i držite ga pritisnutim ➌.

Da biste isključili električni alat, pustite prekidač za uključivanje/isključivanje (2).

- Pre upotrebe proverite brusne alate. Brusni alat mora da bude adekvatno montiran da može slobodno da se obrće. Izvršite probni rad bez opterećenja najmanje 1 minut. Nemojte da upotrebljavate oštećene, nezaobljene ili vibrirajuće brusne alate. Oštećeni brusni alati mogu da se rasprsnu i da prouzrokuju povrede.