# Uporaba

- Upoštevajte napetost omrežja! Napetost vira električne energije se mora ujemati s podatki na tipski ploščici električnega orodja.

Pri uporabi električnega orodja s prenosnimi generatorji, ki nimajo zadostne rezerve moči oz. nimajo primerne regulacije napetosti z ojačitvijo zagonskega toka, lahko pride do izgube moči ali netipičnega obnašanja pri vklopu.

Preverite, ali so generatorji toka, ki jih uporabljate, primerni za uporabo, še posebej glede omrežne napetosti in frekvence.

- Orodje držite samo za izolirane površine ročaja in dodatnega ročaja. Nastavek lahko pride v stik s skritimi omrežnimi napeljavami ali lastnim električnim kablom. Stik z napeljavo, ki je pod napetostjo, lahko povzroči, da so tudi kovinski deli orodja pod napetostjo, kar lahko povzroči električni udar.

## Vklop/izklop

Stikalo z zaklepom

Za zagon električnega orodja najprej pritisnite stikalo za vklop/izklop (2) ➊, nato pa ga potisnite naprej ➋. Zatem ga pritisnite in držite navzdol ➌.

Za zaklep pritisnjenega stikala za vklop/izklop (2) stikalo za vklop/izklop (2) potisnite še nekoliko naprej ➍.

Za izklop električnega orodja izpustite stikalo za vklop/izklop (2) oziroma če je v zaklepu, na kratko pritisnite stikalo za vklop/izklop (2) in ga nato izpustite.

Stikalo brez zaklepa

Za zagon električnega orodja najprej pritisnite stikalo za vklop/izklop (2) ➊, nato pa ga potisnite naprej ➋. Zatem ga pritisnite in držite navzdol ➌.

Za izklop električnega orodja izpustite stikalo za vklop/izklop (2).

- Pred uporabo preverite brusilne nastavke. Brusilni nastavek mora biti brezhibno nameščen, tako da se lahko prosto vrti. Izvedite preizkusni tek orodja tako, da ga pustite delovati vsaj 1 minuto brez obremenitve. Ne uporabljajte poškodovanih brusilnih nastavkov ali takšnih, ki niso okrogli ali se tresejo. Poškodovani brusilni pripomočki se lahko razletijo in povzročijo poškodbe.