# Пускане в експлоатация

- Съобразявайте се с напрежението на захранващата мрежа! Напрежението на захранващата мрежа трябва да съответства на данните, изписани на табелката на електроинструмента.

При използване на електроинструмента с мобилни генератори на ток, които нямат достатъчно резерви от мощност, респ. нямат подходящо регулиране на напрежението с подсилване на пусковия ток, може да се стигне до ограничения на мощността или нетипично поведение при включване.

Моля, имайте предвид пригодността на използвания от Вас генератор на ток, по-конкретно по отношение на мрежовото напрежение и честота.

- Дръжте уреда само за изолираните повърхности и за допълнителната дръжка. Инструментът може да достигне до скрити електропроводи или до собствения си електрически кабел. При контакт с проводници под напрежение то може да се предаде на металните елементи на електроинструмента и това да предизвика токов удар.

## Включване/изключване

Изпълнение превключвател със застопоряване

За въвеждане в експлоатация на електроинструмента натиснете първо пусковия прекъсвач (2) ➊, след това го избутайте напред ➋. Натиснете го след това и го задръжте натиснат ➌.

За фиксиране на натиснатия пусков прекъсвач (2) избутайте пусковия прекъсвач (2) още напред ➍.

За да изключите електроинструмента, отпуснете пусковия прекъсвач (2), респ. ако той е фиксиран, натиснете пусковия прекъсвач (2) за кратко и го отпуснете.

Изпълнение на превключватели без застопоряване

За въвеждане в експлоатация на електроинструмента натиснете първо пусковия прекъсвач (2) ➊, след това го избутайте напред ➋. Натиснете го след това и го задръжте натиснат ➌.

За да изключите електроинструмента, отпуснете пусковия прекъсвач (2).

- Преди ползване проверявайте шлифоващите инструменти. Шлифоващият инструмент трябва да е монтиран безукорно и да може да се върти свободно. Оставяйте за проба инструмента да се върти в продължение на най-малко 1 минута. Не използвайте повредени, биещи или вибриращи шлифоващи инструменти. Повредени шлифоващи инструменти могат да се разрушат и да предизвикат наранявания.