# Montaža zaštitne naprave

Napomena: Nakon loma brusne ploče tijekom rada ili u slučaju oštećenja steznih naprava na štitniku/na električnom alatu, električni alat se mora odmah poslati u servis, za adrese vidjeti odlomak „Servisna služba i savjeti o uporabi“.

##

Štitnik (7) stavite na grlo vretena. Prilagodite položaj štitnika (7) zahtjevima faze rada i blokirajte štitnik (7) vijkom za fiksiranje (6).

- Štitnik (7) namjestite tako da se spriječi iskrenje u smjeru osobe koja radi s kutnom brusilicom.

##

- Za rezanje uvijek koristite štitnik za rezanje (8) ili štitnik za brušenje (7) sa stavljenim pokrovom za rezanje (9).

- Kod rezanja kamena treba osigurati dovoljno usisavanje prašine.

Štitnik za rezanje (8) montira se kao i štitnik za brušenje (7).

### Pokrov za rezanje

Stavite pokrov za rezanje (9) na štitnik za brušenje (7) (vidjeti sliku A): Zakrenite polugu prema natrag (➊). Stavite pokrov (9) na štitnik za brušenje (7) (➋). Ponovno čvrsto pritisnite polugu na štitnik (7) (➌).
Za skidanje (vidjeti sliku B) zakrenite polugu prema natrag (➊). Skinite pokrov (9) sa štitnika (7) (➋).

##

Usisni poklopac za rezanje s kliznom vodilicom (25) montira se kao i štitnik za brušenje.

Pričvršćivanjem dodatne ručke (5)/(4) pomoću stremena na usisnom poklopcu na kućištu prijenosnika spaja se električni alat s usisnim poklopcem. Odgovarajući Bosch usisavač može se priključiti na usisni poklopac s kliznom vodilicom (25). U tu svrhu utaknite usisno crijevo s usisnim adapterom u predviđeni nastavak za prihvat usisnog poklopca.

Napomena: Trenje koje nastaje uslijed prašine u usisnom crijevu i priboru tijekom usisavanja uzrokuje elektrostatski naboj kojeg korisnik može osjetiti u obliku statičkog pražnjenja (ovisno o okolnim čimbenicima i fiziološkom stanju). Općenito tvrtka Bosch preporučuje uporabu antistatičkog usisnog crijeva (pribor) za usisavanje fine prašine i suhih materijala.

##

- Za radove s gumenim brusnim tanjurom (20) ili s lončastom četkom/konusnom četkom/dijamantnom krunom za bušenje uvijek montirajte štitnik za ruku (19).

Štitnik za ruku (19) pričvrstite s dodatnom ručkom (5)/(4).

##

Dodatnu ručku (5)/(4) uvrnite na glavu prijenosnika desno ili lijevo ovisno o načinu rada.

- Koristite svoj električni alat samo s dodatnom ručkom (5)/(4).

- S električnim alatom ne radite dalje ako je oštećena dodatna ručka (5)/(4). Ne izvodite nikakve izmjene na dodatnoj ručki (5)/(4).

Dodatna ručka s amortizacijom vibracija (4) omogućuje udoban i siguran rad bez vibracija.